Noticia quam fecit comes Oddo Sancto Petro. Notum sit omnibus, tam presentibus quam futuris, quod ego Oddo comes, interpellatus sive rogatus a monachis Cluniacensibus, domno videlicet Rotberto priore et cæteris fratribus, veni in capitulum et in presentia omnium fratrum feci donationem Sancto Petro de illis consuetudinibus quæ mihi debebantur ex illis terris quæ nunc usque pro helemosina date sunt Sancto Petro, sive alio modo cum rectitudine conquestate, in comitatu Matisconense, et quas ipsi hucusque tenuerunt. Firmo æciam donationem quam antecessores mei fecerunt supradicto loco de silva quæ vulgo Cenva vocatur; ut illam consuetudinem quam habitatores jam dicti loci in villa hactenus habuerunt perpetualiter sine alicujus contradictione habeant et teneant. S. domni Ottonis comitis, qui hanc vuerpicionis noticiam fecit et firmavit. S. Gausfredi, filii ejus. S. Widonis, filii Gausfredi comitis. S. Wichardi. S. Hugonis. S. Letaldi. S. Liceni. S. Odulrici. S. Girberti. Actum Cluniaco, in mense augusto, IIIº idus ejusdem mensis, anno ab incarnatione Domini MXXXI, indictione XIIII, vicesimo V die post transsitum domni Rotberti gloriosi regis Francorum, anno XL regni ipsius, qui est VI filii ejus piissimi domni Henrici, ex quo unctus est in regem super gentem Francorum et Burgundionum.